Naenin nyingakin sapunapi rimbitnyané anaké makarya banten? Pastika sametonné naenin kémanten manggihin anaké makarya babantenan. Babantenan punika ngranjing ka soroh upakara, upakara punika nyangkepin upacara yadnyané.
“Titiang sampun makarya banten saking titiang wau mentik,” baos Déwa Ayu Madé Tirtawati.
Dané pinaka srati nyaritayang, anggannyané sakadi masikian sareng babantenannyané, nika awinan dané setata malajah nganutin dresta lan désa, kala, patrané. Makéh dané polih pangajah-ajah saking para panglingsiré i nguni, dané malajah sakadi toya sané maembah saking gunung ka sagara. Dané nénten naenin marasa osah napimalih med malajah yadiastun sampun mayusa nem dasang tiban.
Pos Bali ngrauhin Gria Patemon, ring wewidangan Désa Kelating, Kerambitan, Tabanan (20/6) genah Déwa Ayu Madé Tirtawati sareng sameton-sametonnyané makarya banten. Pinaka ngamong sisya, dané nénten naenin pamrih. “Wénten panjak sané rauh ten madué jinah, ten kenapi, titiang sampun mamanah kalascaryan punika sané utama. Sampun swadharman saking Siwa ngamong sisyané boya ja mikobetin,” dané nugesang. 014
ban_Latn ban_Latn ban_Latn ban_Latn